Bomstasjon på Svinesund (AutoPASS i blå filer)
**EasyGo** er et fellesforetak («joint venture») mellom Norge, Sverige, Danmark og Østerrike for å gjøre det mulig å bruke én og samme elektroniske bombrikke i alle land ved passering gjennom bompengeanlegg, på ferjer og broer. Formålet med EasyGo er at samme bombrikke skal kunne brukes til betaling ved kjøring gjennom et hvilket som helst betalingsanlegg i Nord-Europa og Østerrike.

EasyGo er basert på DSRC 5,8 GHz mikrobølgeteknikk og det er store forskjeller på operatørene. Anleggene har forskjellig utformning og det finnes ingen felles EasyGo skiltning, men det finnes enkelte felles trekk.

Bomstasjon på Storebæltsbroen (BroBizz i grønne filer)
Bomstasjon på Øresundsbroen (BroBizz i grønne filer)

Historie
--------

EasyGo var Europas første kommersielle grenseoverskridende bompengeinnkrevningstjeneste. Innledende diskusjoner begynte i 2004, da Svinesundsbrua mellom Norge og Sverige var ved å bli bygget. Norske (Statens vegvesen) og svenske (Transportstyrelsen) transportmyndigheter gikk sammen med Sund & Bælt (operatør av Storebæltsbroen) og Øresundsbro Konsortiet (dansk/svensk joint venture, operatør av Øresundsbroen) og opprettet EasyGo i 2007.

Østerrikske ASFINAG sluttet seg til partnerskapet i 2009.

Alle eksisterende nordiske systemer tatt i bruk innen 2007 (AutoPASS og BroBizz) inngår, og det krevdes ingen revisjon av lovgivningen i landene. EasyGo-landene har fire forskjellige valutaer og variable momsnivåer.

Fra 1. januar 2021 er det et krav på Storebæltsbroen at brikkeutstederen må være EETS-godkjent, til tross for at Storebæltsbroen fortsatt er med i EasyGo.

Statens vegvesen har i desember 2021 trådt ut av EasyGo med en overgangsperiode til 31.03.2022. Norske AutoPASS utstedere må bli EETS-godkjent og søke den enkelte operatør om å bli godkjent utsteder, for at brikken skal fungere der etter overgangsperioden.

EasyGo Basic
------------

EasyGo Basic er for kjøretøyer som bare ferdes innenfor Skandinavia og har en maksimalt tillatt totalvekt på 3,5 tonn.

Fra 1. januar 2021 er det et krav på Storebæltsbroen at brikkeutstederen må være EETS-godkjent, noe som i realiteten gjorde at mange AutoPASS-brikker ikke lenger kan brukes, da kun SkyttelPASS var EETS-godkjent på daværende tidspunkt. I ettertid har også Fremtind Service og Flyt fått godkjenning. EETS skal sikre interoperabilitet i hele EU/EØS.

EasyGo+
-------

EasyGo+ er en internasjonal bompengeavtale som lar førere av kjøretøyer over 3,5 tonn betale veiavgift i Østerrike, Danmark, Sverige og Norge ved hjelp av samme bombrikke.

Utstedere
---------

EasyGo leveres fra flere utstedere. Enkelte utstedere tilbyr imidlertid bombrikker for bare én av tjenestene. For at en brikke fra en utsteder skal være gyldig i et bestemt bompengeområde forutsetter det at utstederen har en avtale med bompengeselskapet i området.

| Utsteder | Utstedt i | Gyldig i |
| --- | --- | --- |
| AS24 | Frankrikes flagg Frankrike | Danmarks flagg DanmarkSveriges flagg SverigeØsterrikes flagg Østerrike |
| Axxès | Frankrikes flagg Frankrike | Danmarks flagg DanmarkSveriges flagg SverigeØsterrikes flagg Østerrike |
| BroBizz A/S | Danmarks flagg Danmark | Danmarks flagg DanmarkSveriges flagg SverigeØsterrikes flagg Østerrike |
| DKV Euro Service GmbH & Co KG | Tysklands flagg Tyskland | Danmarks flagg DanmarkSveriges flagg SverigeØsterrikes flagg Østerrike |
| Eurotoll SAS | Frankrikes flagg Frankrike | Danmarks flagg DanmarkSveriges flagg SverigeØsterrikes flagg Østerrike |
| Fremtind Service AS | Norges flagg Norge | Danmarks flagg DanmarkSveriges flagg Sverige |
| Toll4Europe GmbH | Tysklands flagg Tyskland | Østerrikes flagg Østerrike |
| ØresundPay | Sveriges flagg Sverige | Danmarks flagg DanmarkSveriges flagg Sverige |
| SkyttelPASS AS | Norges flagg Norge | Danmarks flagg DanmarkSveriges flagg Sverige |
| TELEPASS SPA | Italias flagg Italia | Danmarks flagg DanmarkSveriges flagg SverigeØsterrikes flagg Østerrike |
| Tolltickets GmbH | Tysklands flagg Tyskland | Sveriges flagg SverigeØsterrikes flagg Østerrike |
| W.A.G payment solutions, a.s. | Sveits’ flagg Sveits | Østerrikes flagg Østerrike |
| Flyt AS | Norges flagg Norge | Danmarks flagg DanmarkSveriges flagg Sverige |

Se også
-------

* AutoPASS
* Bompenger
* Statens vegvesen
* Transportstyrelsen
* Scandlines

Referanser
----------

1. ↑  Enonic. «EasyGo - AutoPASS». *www.autopass.no* **(norsk)**. Arkivert fra originalen 13. februar 2018. Besøkt 28. januar 2018.
2. ↑  «Om EasyGo | EasyGo». *easygo.com*. Besøkt 28. januar 2018.
3. 1 2  https://www.vegvesen.no/\_attachment/283048/binary/499922
4. ↑  Thomsen, Lene Gebauer (1. mars 2017). «EasyGo: 10 år med grænseoverskridende betalingsløsninger». *BroBizz®* **(dansk)**. Arkivert fra originalen 29. januar 2018. Besøkt 28. januar 2018.
5. 1 2  «Privat». *DA* **(dansk)**. Besøkt 19. februar 2021.
6. ↑  «Storebæltsbroen | EasyGo». *easygo.com*. Besøkt 3. mars 2021.
7. ↑  «EasyGO-samarbeidet opphører 31.3.2022». *AutoPASS* **(norsk)**. Arkivert fra originalen 18. januar 2022. Besøkt 16. januar 2022.
8. ↑  «EasyGo Basic | EasyGo». *easygo.com*. Besøkt 28. januar 2018.
9. ↑  «Om utstedervirksomheten - AutoPASS». *www.autopass.no*. Arkivert fra originalen 20. januar 2021. Besøkt 30. mars 2021.
10. ↑  «Om oss». *www.skyttelpass.no*. Besøkt 30. mars 2021.
11. ↑  «Fremtind Service er nå EETS-godkjent - Fremtind Service». *fremtindservice.no* **(norsk)**. Besøkt 27. mai 2021.
12. ↑  «Avtalefordeler og informasjon». *Flytpass.no* **(norsk)**. Besøkt 12. mai 2022.
13. ↑  «EETS-direktivet». *Regjeringen.no* **(norsk)**. 23. februar 2021. Besøkt 25. februar 2021.
14. ↑  «EasyGo+ | EasyGo». *easygo.com*. Besøkt 28. januar 2018.
15. ↑  «Utstedere | EasyGo». *easygo.com*. Besøkt 12. mai 2022.

Eksterne lenker
---------------

* EasyGo
* AutoPASS' nettside
* BroBizz